Pulau Tanabala

Pulau Tanabala atau Pulau Tanahbala adolah sabuah pulau nan talatak di sabalah selatan Kapulauan Batu, Indonesia. Pulau iko sacaro administratif marupoan daerah dari tigo kacamatan di Kabupaten Nias Selatan, Provinsi Sumatera Utara.

 Geografi 
Sarupo jo pulau-pulau gadang lainnyo di Kapulauan Batu, Pulau Tanabala marupokan bagian dari Pagunungan Busur Luar Sunda di barat Pulau Sumatera nan digunokan sabagai prisma akresi akibat subduksi Lempeng Indo-Australia ka Lempeng Eurasia. Subduksi nan tajadi manyababkan pambentukan melange di wilayah Busur Luar Sunda pado sekitar Kala Oligosen sampai Miosen, di Tanabala tadiri dari batu metamorf dari lauik dalam jo kerak banua nan dapek ditamui di bagian barat lauik pulau jo disertai jo sesar turun. Babarapo formasi geologi nan muncul salapeh iko sarupo Formasi Hiligeho jo Formasi Gunungbala tadiri dari batu-batu sedimen nan tabantuak pado Kala Miosen hinggo Pliosen jo manganduang fosil-fosil foraminifera.

Pulau Tanabala dipisahkan dari Pulau Tanahmasa di utara dek Selat Tanahbala nan tabantuak dek sesar naiak di sisi timur lautnyo. Titiak tatinggi pulau iko talatak di bagian utara pado tinggi 270 m sadangkan di bagian selatan pulau iko ado Gunuang Bala jo tinggi 228 m. Ado babarapo sungai di pulau ko sarupo Sungai Seikam. Di sakitar Pulau Tanabala, ado babarapo pulau nan labiah ketek salah satu nyo adolah Pulau Boji di sabalah selatan.

 Demografi jo pamarintahan 
Pulau Tanabala marupoan daerah dari tigo kecamatan yoitu Kecamatan Hibala, Tanah Masa, jo Pulau-Pulau Batu Barat. Pulau Tanabala marupoan pulau utamo di Kecamatan Hibala. Saluruh wilayah  di 17 desa di Hibala mancakup pulau iko jo desa nan panduduaknyo adolah Eho di sisi tenggara pulau nan juo marupoan ibu kota kabupaten. Kecamatan Hibala marupokan wilayah timur jo selatan pulau samantaro wilayah barat pulau tu tamasuak dalam wilayah tigo desa di Kacamatan Tanah Masa (Makole, Sifauruasi, jo Jeke) sarato ciek desa di Kapulauan Batu Barat (Hili Jamorogo Tano).

 Caliak pulo 

 Pulau Pini
 Pulau Simuk
 Daftar pulau di Sumatra

 Rujuakan 

 Pranala lua 

 Pulau Tanahbala - Geonames
 Pulau Tanabala  - Direktori Pulau-Pulau ketek Indonesia
Kategori:Pulau Nias